Sarah Shahi

Aahoo Jahansouzshahi (s. 10. tammikuuta 1980 Euless, Texas, Yhdysvallat), tunnetaan julkisuudessa nimellä Sarah Shahi, on yhdysvaltalainen näyttelijä. Hän tuli kansainvälisesti tunnetuksi televisiorooleistaan muun muassa L-koodi-, Life- ja Kohde -sarjoissa. Hänellä on ollut myös useita toistuvia roolitöitä sarjoissa kuten Alias ja Chicago Fire. Shahilla on ollut päärooli lyhytikäisessä lakisarjassa Fairly Legal ja Netflix-alkuperäissarjassa Sex/Life.

 Varhaiselämä 

Shahi syntyi ja varttui Texasissa. Hän on kolmilapsisen perheen keskimmäinen. Shahi on etniseltä taustaltaan enimmäkseen iranilainen ja äitinsä kautta neljäsosaksi espanjalainen. Hänen etunimensä Aahoo tarkoittaa ”peuraa” persian kielellä, mutta hän alkoi käyttää Sarah-nimeä jo lapsena koettuaan kiusaamista oikean etunimensä vuoksi.

Shahi opiskeli ensin Trinity High Schoolissa ja sitten Southern Methodist Universityssä. Hänen vanhempansa veivät häntä paikallisiin kauneuskilpailuihin kahdeksanvuotiaasta lähtien, ja hän voitti Miss Fort Worth -kilpailun vuonna 1997. Shahin haaveena oli näyttelijänura, ja hän liittyi vuodeksi Dallas Cowboys Cheerleaders -ryhmään vuonna 1999. Toimiessaan avustavana cheerleaderina elokuvassa Tohtori T ja naiset vuonna 2000 Shahi tapasi ohjaaja Robert Altmanin, joka rohkaisi häntä muuttamaan Hollywoodiin hakemaan rooleja.

 Ura 
Shahi alkoi koe-esiintymisten tuloksena saada useita vierailevia rooleja tv-sarjoissa. Ensimmäinen pitkäkestoisempi rooli oli Carmen de la Pica Morales televisiosarjassa L-koodi vuosina 2005–2007. Vuonna 2007 alkaneessa Life-televisiosarjassa Shahi esitti poliisi Dani Reeseä. Lisäksi hän on vieraillut muun muassa sarjoissa Alias, Sopranos ja Teho-osasto. Shahi esitti pääroolia lyhytikäisessä lakisarjassa Fairly Legal vuosina 2011–2012. Vuonna 2013 Shahi liittyi Kohteen näyttelijäkaartiin ja poistui äitiyslomalle vuonna 2015. Vuosina 2021–2023 hänellä oli päärooli Netflix-alkuperäissarjassa Sex/Life.

Shahi on näytellyt myös elokuvissa, kuten Bullet to the Head ja Road to Paloma, joissa hän työskenteli Jason Momoan kanssa.

 Yksityiselämä 
Sarah Shahi ja näyttelijä Steve Howey avioituivat 7. helmikuuta 2009 Las Vegasissa. Pariskunta sai ensimmäisen poikansa heinäkuussa 2009.Celebrity Moms - Sarah Shahi Welcomes Son William Wolf Howey  Tammikuussa 2015 Shahi kertoi odottavansa kaksosia, ja synnytti maaliskuussa 2015 kotisynnytyksessä tytön ja pojan. Shahi ja Howey ottivat asumuseron vuonna 2020, ja heidän avioeronsa virallistettiin vuonna 2021. Shahi on seurustellut vuodesta 2020 lähtien Sex/Life-vastanäyttelijänsä Adam Demosin kanssa.

Shahi puhuu sujuvaa englantia ja persiaa sekä hieman espanjaa. Hänellä on musta vyö karatessa.IMDb - Sarah Shahi - Bio

 Filmografia 
Elokuvat Vuosi Suomenkielinen nimi Alkuperäinen nimi Rooli 2000  Tohtori T ja naiset  Dr. T and the Women  cheerleader (kreditoimaton) 2002  Monkey Love  Monkey Love  Brenda2003  Old School  Old School  Erica Blondin kosto 2  Legally Blonde 2: Red, White & Blonde  Becky, Delta Nu -jäsen (kreditoimaton)2005  A Lot Like Love  A Lot Like Love  Starlet Ja Oscarin saa…  For Your Consideration  Sanchez Ihmisen paras ystävä  The Dog Problem  Candy 2007  Rush Hour 3  Rush Hour 3  Zoe2008  Shades of Ray  Shades of Ray  Sana Khaliq AmericanEast  AmericanEast  Salwah 2009  Rajattu maa  Crossing Over  Pooneh Baraheri2011  The Trouble with Bliss  The Trouble with Bliss  Hattie Skunk / Hattie Rockworth Kate Reddy – täydellä teholla yötä päivää  I Don’t Know How She Does It  Janine LoPietro 2012  Static  Static  Adele Dade Bullet to the Head  Bullet to the Head  Lisa Bonomo 2013  The Congress  The Congress  Michelle 2014  Road to Paloma  Road to Paloma  Eva2015  Divine Access  Divine Access  Marian The Adventures of Beatle  The Adventures of Beatle  Carla 2017  Hangman  Hangman  kapteeni Lisa Watson2020  Bad Therapy  Bad Therapy  Annabelle Language Arts  Language Arts  Allison Forche-Marlow 2022  Black Adam  Black Adam  Adrianna Tomaz 2023  Red, White & Royal Blue  Red, White & Royal Blue  Zahra Bankston

Televisio Vuosi Suomenkielinen nimi Alkuperäinen nimi Rooli Jaksot 2000  City Guys  City Guys  cheerleader  ”Shock Treatment” Spin City  Spin City  poikamiestyttö  ”Blind Faith” 2001  Käytäväpeliä  Boston Public  Laura  ”Chapter Eleven” Alkkarit  Off Centre  Angelica  ”A Cute Triangle” Oikeutta tien päällä  18 Wheels of Justice  Christina  ”Old Wives’ Tale” Rakkaudella, Molly  Maybe It’s Me  Rosa  ”The Exchange-Student Episode” 2001–2002  Alias  Alias  Jenny  7 jaksoa 2002  My Adventures in Television  My Adventures in Television  tv-diiva  ”The Chinese Baby” 2003  Frasier  Frasier  vastaanottovirkailija  ”Door Jam” Dawson’s Creek  Dawson’s Creek  Sadia Shaw / Mysteerityttö  3 jaksoa Teho-osasto  ER  Tara King  ”The Greater Good” Paritellen Amerikassa  Coupling  Brenda  ”Nipple Effect” 2004  Century City  Century City  neiti Morris  ”Sweet Child of Mine” 2004, 2007  Reba  Reba  KateBridget  ”To Tell You the Truth””Cheyenne’s Rival” 2005  Supernatural  Supernatural  Constance Welch / nainen valkoisissa  ”Pilot” 2005–2009  L-koodi  The L Word  Carmen de la Pica Morales  26 jaksoa 2006  Teachers  Teachers  Tina Torres  6 jaksoa Sleeper Cell  Sleeper Cell  Farrah  ”Faith””Torture” 2007  Sopranos  The Sopranos  Sonya Aragon  ”Kennedy and Heidi” 2007–2009  Life  Life  Dani Reese  32 jaksoa 2010  Vihjeet hukassa  Psych  Ruby  ”Thrill Seekers and Hell Raisers” 2011–2012  Fairly Legal  Fairly Legal  Kate Reed  23 jaksoa 2011  Young Justice  Young Justice  Killer Frost / Crystal Frost (ääni)  ”Terrors” 2012–2013, 2018  Chicago Fire  Chicago Fire  Renee Royce  10 jaksoa 2013–2016  Kohde  Person of Interest  Sameen Shaw  50 jaksoa 2015  Ray Donovan  Ray Donovan  Hasmig  ”One Night in Yerevan” 2016  Pitch  Pitch  Natalie Luongo  2 jaksoa 2017  Michael Bolton’s Big, Sexy Valentine’s Day Special  Michael Bolton’s Big, Sexy Valentine’s Day Special  Carmela  Netflix-spesiaali 2018  Reverie  Reverie  Mara Kint  10 jaksoa 2018–2019  The Rookie  The Rookie  Jessica Russo  7 jaksoa 2019  Dolly Parton’s Heartstrings  Dolly Parton’s Heartstrings  Lucy Jane  ”Cracker Jack” City on a Hill  City on a Hill  Rachel Behnam  9 jaksoa 2021–2023  Sex/Life  Sex/Life  Billie Connelly, o.s. Mann  14 jaksoa

 Lähteet 

 Aiheesta muualla 

 Sarah Shahi TV.com -sivustolla

Luokka:Yhdysvaltalaiset näyttelijät
Luokka:Vuonna 1980 syntyneet
Luokka:Elävät henkilöt
Luokka:Amerikaniranilaiset
Luokka:Amerikanespanjalaiset